# Stockport County Football Club

L'Stockport County Football Club és un club de futbol anglès de la ciutat de Stockport, Gran Manchester.

## Història

El club es fundà l'any 1883 amb el nom Heaton Norris Rovers per membres de l'església congregacional de Wycliffe, adoptant l'actual nom l'any 1890. Jugà a la Lancashire League fins a 1900. Aquest any fou admès a la Football League Second Division. Una mala temporada 1903-04, provocà la seva sortida de la lliga. Després d'un any a la Lancashire Combination, on fou campió, i a la Midland League, retornà a la Football League novament. Entre 1905 i 2011 el club hi competí de forma ininterrompuda. Normalment el club romangué a les divisions inferiors de la Football League. La temporada 1920-21 descendí per primer copa a la Third Division North, de nova creació. Fou el primer campió de la Third Division North la següent temporada.
La temporada 1996-97 fou la més brillant en la història del club, essent segon a la Segona Divisió, amb l'ascens a la First Division, i arribant a les semifinals de la Lliga Cup, on vencé els primera divisió Blackburn Rovers FC, Southampton FC i West Ham United FC. Entre les temporades 1997-98 i 2001-02 jugà cinc temporades a la segona categoria del futbol anglès, la màxima categoria assolida pel club. Des de la temporada 2011-12 juga a la Conference National, en descendir de la Football League Two en finalitzar la temporada 2010-11. Acabada la temporada 2012-13 descendí a la Conference North.

## Estadis

El Heaton Norris Rovers jugà originalment al Recreation Ground, passant per diversos terrenys fins a establir-se a un parc a Green Lane el 1889. L'any 1902 es mogué a Edgeley Park, aleshores seu de l'equip de rugbi lliga de la ciutat. L'any 2002 en celebrà el centenari.

## Colors

Els colors tradicionals del club són el blau i el blanc, malgrat ha jugat amb altres colors al llarg de la seva història. Inicialment lluïa samarreta a franges blaves i blanques verticals i pantalons blancs, però també jugà amb franges vermelles i blanques duran la dècada de 1900s, i amb samarreta blanca i pantalons negres entre els anys 1930 i 1960.
Amb motiu del 125è aniversari l'any 2008 creà un tercer uniforme daurat amb rivets negres.

## Palmarès

Palmarès a data d'abril 2012.
* Tercera Divisió anglesa Nord:
** 1921-22, 1936-37
* Quarta Divisió anglesa:
** 1966-67
* Division Three (North) Challenge Cup:
** 1936-37
* Lancashire League:
** 1899-1900
* Lancashire Combination:
** 1904-05
* Manchester Senior Cup:
** 1897-98, 1898-99, 1914-15, 1922-23
* Cheshire Medal:
** 1922-23, 1924-25, 1928-29, 1929-30, 1930-31
* Cheshire Bowl:
** 1933-34, 1948-49, 1952-53, 1955-56, 1956-57, 1958-59, 1960-61, 1962-63
* Cheshire Friendly Trophy:
** 1965-66, 1966-67
* Cheshire Premier Cup:
** 1969-70, 1970-71, 2010-11

## Referències

* ↑ «Background». historical kits. [Consulta: 8 setembre 2013].
* 1 2 Freeman, Peter. Stockport County - From the Nursery, 1999. ISBN 0-9537558-0-0.
* 1 2 «A brief history of Stockport County». stockportcounty.com. Arxivat de l'original el 12 d’octubre 2013. [Consulta: 8 setembre 2013].
* ↑ «Lancashire league 1899/00». footballsite.co.uk. [Consulta: 16 abril 2012].
* ↑ «Division 2 1903/04». footballsite.co.uk. Arxivat de l'original el 29 de juliol 2016. [Consulta: 11 abril 2012].
* ↑ «England - Lancashire Combination». rsssf.com. [Consulta: 11 abril 2012].
* ↑ «Midland League 1904/05». footballsite.co.uk. [Consulta: 11 abril 2012].
* ↑ «Division 2 1920/21». footballsite.co.uk. Arxivat de l'original el 29 de juliol 2016. [Consulta: 11 abril 2012].
* ↑ «Division 3 (North) 1921/22». footballsite.co.uk. Arxivat de l'original el 17 d’octubre 2017. [Consulta: 16 abril 2012].
* ↑ «League Two Table 2010-11». football-league.co.uk. [Consulta: 11 setembre 2013].
* ↑ «League Two Table 2010-11». Statto. Arxivat de l'original el 18 de juliol 2014. [Consulta: 11 setembre 2013].
* ↑ «Edgeley Park». stockportcounty.com. [Consulta: 8 setembre 2013].
* ↑ «Kit History». historicalkits.co.uk. [Consulta: 8 setembre 2013].
* ↑ «county Coca Cola League Two 2007 - 2008». Historical Kits. [Consulta: 9 setembre 2013].
* ↑ «Honours». stockportcounty.com. [Consulta: 8 setembre 2013].

## Enllaços externs

* Lloc web oficial del club
* Uniformes
* Escut Arxivat 2007-04-26 a Wayback Machine.